తెలుగు సినిమా
1921లో మచిలీపట్నానికి చెందిన రఘుపతి వెంకయ్య, తనకుమారుడు ఆర్.ఎస్.ప్రకాష్ దర్శకత్వం, నటనలో భీష్మ ప్రతిజ్ఞ అనే మూగ సినిమాను నిర్మించి విడుదల చేశాడు. అర్దేష్ ఇరానీ నిర్మాతగా 1931లో హిందీ (అలం అరా), తెలుగు (భక్త ప్రహ్లాద), తమిళ (కాళిదాస)భాషలలో మూడు టాకీ చిత్రాలు విడుదల అయ్యాయి. వీటిలో తెలుగు, తమిళ చిత్రాల సారథిహెచ్.ఎమ్.రెడ్డి. సురభి నాటక సమాజం వారి జనప్రియమైన నాటకం ఆధారంగా నిర్మించబడిన భక్త ప్రహ్లాద తెలుగులో మొదటి సినిమాగా స్థానం సంపాదించుకొంది.
1931నుండి తెలుగు సినిమా ప్రేక్షకుల ఆదరణను చూరగొంటూ పురోగమిస్తున్నది.
బాషా
బాషా 1995 లో విడుదలైన తెలుగు అనువాద చిత్రము. రజనీకాంత్ ప్రధాన పాత్రలో నటించిన ఈ చిత్రము సంచలన విజయాన్ని సాధించింది. సుప్రసిద్ద డైలాగ్ ఈ బాషా ఒక్కసారి చెబితే వందసార్లు చెప్పినట్టు ఈ చిత్రం లోనిదే. 2013 లో తెలుగు , తమిళ భాషలలో ఈ చిత్ర డిజిటల్ వెర్షన్ విడుదల కానున్నది.
మాణిక్కం (రజనీకాంత్) ఒక ఆటో డ్రైవర్. పేదవారికి మరియు అవసరార్థులకు సహాయం చేస్తుంటాడు. అనవసర వివాదాలకు మరియు పోట్లాటలకు దూరంగా ఉంటుంటాడు. తన తమ్ముడు మరియు చెల్లిని జీవితంలో పైకి తీసుకురావాలనేది అతని ఆశయం. తమ్ముడు శివ పోలీస్ శిక్షణను పూర్తిచేసుకుని నియామక ఉత్తర్వులకోసం ఎదురు చూస్తుంటాడు.
మాణిక్కం పరిచయం ఒక ధనవంతురాలైన అమ్మాయు ప్రియ (నగ్మా) తో జరుగుతుంది. అతని నిరాండబరత పట్ల ఆమె ఆకర్షితురాలవుతుంది.
మాణిక్కం తమ్ముడు ఇంటర్వ్యూకి హాజరౌతాడు. తన అన్న పేరు మానిక్కం మరియు అతని జన్మస్థలం బొంబాయి అని విన్న ఉన్నతాధికారులు , మాణిక్కం ని ఒకసారి కలవాలని శివని ఆదేశిస్తారు. వారి ఆదేశానుసారం మాణిక్కం పోలీస్ కమీషనర్ కార్యాలయాన్ని సందర్శిస్తాడు. మాణిక్కం చెల్లి మంచి మార్కులతో ఉన్నతవిద్య ఉత్తీర్ణురాలౌతుంది. వైద్య కళాశాలలో సీటు కోసం ఆ కళాశాల నిర్వాహకుడిని అభ్యర్తిస్తుంది. కానీ తన కోరిక తీరిస్తేనే సీటు ఇస్తానని, తన గెస్ట్ హౌస్ కి రావాలకి ఆ కామాంధుడు కోరుతాడు. విషయం తెలిసిన మాణిక్కం అతడిని కలుస్తాడు. అతడిని చూసిన వెంటనే ఆ కళాశాల నిర్వాహకుడు అతని పాదాల ముందు మోకరిల్లి తనని క్షమించమని, అతని చెల్లెలికి ఎలాంటి షరతులు లేకుండా సీటు ఇస్తానని వేడుకుంటాడు. దీనితో అతని చెల్లి ఆశ్చర్యపోతుంది. అలాగే ఆమెని వేధిస్తున్న అల్లరిమూకపై నిర్ధాక్షిణ్యంగా విరుచుకుపడి తన తమ్ముడు శివని కూడా ఆశ్చర్యచకితుడిని చేస్తాడు. మాణిక్కం దెబ్బలకు వారంతా తీవ్రంగా గాయపడుతారు. ఇవన్నీ చూసిన తమ్ముడు శివ, మాణిక్కం గతం గురించి ఆరాతీయడం ప్రారంభించడంతో చిత్రకథ ప్రారంభమౌతుంది.